AS Võru Vesi on projektiperioodil mitmeid kordi veehinda tõstnud. Kui 2007.  aastal teatas toonane vee-ettevõtte juht Jüri Kaver, et aastaks 2011 kavatsetakse vee hinda kahekordistada ehk tõsta 53 kroonini kuupmeetri eest, siis tegelik tõus on olnud siiski pisut väiksem. Praegu on Võrus vee- ja reoveeteenuse kuupmeetri hind kokku 2,74 eurot ehk 43 krooni. Hinnatõusud aga kindlasti jätkuvad, sest loodud rajatised on vaja hoida töökorras ja uuendusi teha ka tulevikus.